cyanic-selkie/wikianc huggingface dataset:
დიდი აფეთქება
მცდარი მოსაზრებები
ასტრონომები კოსმოლოგიურ წითელ წანაცვლებას ზოგჯერ დოპლერის წანაცვლებას უწოდებენ, რამაც დაბნეულობა შეიძლება გამოიწვიოს. მსგავსების მიუხედავად, კოსმოლოგიური წითელი წანაცვლება კლასიკური დოპლერის წანაცვლება არ არის, რადგან ეს უკანასკნელი სივრცის გაფართოებას არ მიესადაგება. კოსმოლოგიური წანაცვლების სწორი აღწერა ზოგადი ფარდობითობის თეორიას საჭიროებს. ახლომდებარე გალაქტიკებისთვის დოპლერის უფრო მარტივი ეფექტის გამოყენება თითქმის იგივე შედეგებს იძლევა, თუმცა, შორეული გალაქტიკების წითელი წანაცვლების განმარტებისას ამან შეიძლება დაბნეულობა გამოიწვიოს.
კოსმოლოგია დიდ აფეთქებამდე
დიდი აფეთქება აღწერს სამყაროს ევოლუციას მაღალი სიმკვრივისა და ტემპერატურის საწყისი მდომარეობიდან, რომლის რეპლიკაცია კაცობრიობის შესაძლებლობებისგან შორსაა. ამდენად, საწყის ექსტრემალურ პირობებთან და უადრეს პერიოდებთან დაკავშირებული მსჯელობები სპეკულაციური ხასიათისაა. საწყის მდგომარეობას ლემეტრი „პირველყოფილ ატომს“ უწოდებდა, ხოლო გამოვი „ილემს“ (ძველი ინგლისური სიტყვიდან ylem). თუ როგორ წარმოიქმნა სამყაროს ეს საწყისი მდგომარეობა, უცნობია, თუმცა, დიდი აფეთქების მოდელით მისი გარკვეული მახასიათებლები უკვე განსაზღვრულია. მაგალითად, ბუნების კონკრეტული კანონები, სავარაუდოდ, შემთხვევით ჩამოყალიბდა, თუმცა, როგორც ინფლაციის მოდელები აჩვენებს, მათი ზოგიერთი კომბინაცია ბევრად უფრო მაღალი ალბათობისაა, ვიდრე სხვები. ტოპოლოგიურად ბრტყელი სამყარო გულისხმობს ბალანსს გრავიტაციულ ენერგიასა და ენერგიის სხვა ფორმებს შორის და არ მოითხოვს დამატებითი ენერგიის წარმოქმნას.
დიდი აფეთქების თეორია, რომელსაც საფუძვლად ზოგადი ფარდობითობის კლასიკური თეორიის განტოლებები უდევს, მიუთითებს, რომ კოსმოსური დროის დასაწყისში სინგულარობა იყო, თუმცა, მსგავსი უსასრულო სიმკვრივე ფიზიკურად, შესაძლოა, არ იყოს შესაძლებელი. თუმცა, ზოგადი ფარდობითობის და კვანტური მექანიკის ფიზიკური თეორიები პლანკის ეპოქამდე არ მოქმედებს, ამის გამოსწორებას კი კვანტური გრავიტაციის სწორი განმარტება სჭირდება. კვანტური გრავიტაციის ზოგიერთი თეორია, მაგალითად, უილერ–დევიტის განტოლება, გულისხმობს, რომ დროც კი, შესაძლოა, წარმოქმნილი მახასიათებელი იყოს. შესაბამისად, შეიძლება, აღმოჩნდეს, რომ დრო დიდ აფეთქებამდე არ არსებობდა.
უცნობია, რა უსწრებდა წინ სამყაროს ცხელ, მკვრივ საწყისს და როგორ ან რატომ წარმოიქმნა ის, ან რამდენად აზრიანია მსგავსი შეკითხვები. მიუხედავად ამისა, „კოსმოგონიის“ თემაზე სპეკულაციები მრავლადაა.
ამ მხრივ აღსანიშნავია რამდენიმე სპეკულაციური მოსაზრება, რომელთაგანაც თითოეული არაერთ გაუტესტავ ჰიპოთეზას შეიცავს:
ბოლო ორი კატეგორიის ჰიპოთეზები გულისხმობს ან ბევრად უფრო დიდ და ძველ სამყაროს, ან მრავალი სამყაროს (მულტივერსის) არსებობას.
რელიგიური და ფილოსოფიური ინტერპრეტაციები
რმადენადაც დიდი აფეთქება სამყაროს წარმოშობას აღწერს, რელიგიასა და ფილოსოფიაში იგი მნიშვნელოვანი საკითხია და რელიგიასა და მეცნიერებას შორის არსებული დისკურსის მნიშვნელოვანი ნაწილი გახდა. მას შემდეგ, რაც თეორია დომინანტურ კოსმოლოგიურ პარადიგმად ჩამოყალიბდა, რელიგიური ჯგუფებისგან მას მრავალგვარი გამოხმაურება მოჰყვა, რაც რელიგიურ კოსმოლოგიაში მის ადგილს უკავშირდება. ზოგიერთი ჯგუფი სამეცნიერო დასაბუთებას ეთანხმება, ზოგი კი თეორიის საკუთარ რელიგიურ მცნებებთან შესაბამისობაში მოყვანას ცდილობს, სხვები თეორიას სრულებით უარყოფენ და მტკიცებულებებს უგულვებელჰყოფენ. არსებობს მოსაზრებები, რომ დიდი აფეთქება თავისთავად გულისხმობს შემოქმედს, სხვები კი ამტკიცებენ, რომ დიდი აფეთქების კოსმოლოგიაში შემოქმედის ადგილი არ არის.
სქოლიო
კატეგორია:კოსმოლოგია
ლაგვინი
ლაგვინი — ჭურჭელი, რომელშიც მღვდელთმთავარი ღვთისმსახურების დროს ხელებს იბანს.
ლიტერატურა
კატეგორია:ქრისტიანობა
ძვ. წ. 961
— 961 წელი ქრისტეშობამდე. ძვ. წ. 961 წლის წინამორბედია ძვ. წ. 962 წელი ხოლო მის შემდეგ მოდის ძვ. წ. 960 წელი.
გარდაიცვალნენ
*
ორუჩუბან ებიჩუ
ორუჩუბან ებიჩუ (おるちゅばんエビちゅ Oruchuban Ebichu — ებიჩუ სახლზე ზრუნავს) — იაპონური კომპანია გეინიქსი (Gainax)-ის მიერ 1990 წელს გამოშვებული მანგა და ანიმაციური სერიალი. ავტორი რიზა იტო.
სიუჟეტი
ანიმაციურ სერიალში სიუჟეტი ვითარდება ზაზუნას სახელად ებიჩუსა და მისი მეპატრონე გოგოს გარშემო. ებიჩუს მთავარი „საზრუნავი“ — მის პატრონის ბედნიერებაზე ზრუნვაა, მაგრამ მისი არაერთი მცდელობა სულ პრობლემებით თავდება.
პერსონაჟები
ებიჩუ — ზაზუნა, რომელიც სახლს უვლის და ზრუნავს მისი მეპატრონის პირად ცხოვრებაზე. უყვარს ყველი (კამამბერი), ნაყინი და კარგად თამაშობს მაჯონგს.
კაისენატი — ებიჩუს პატრონის მეგობარი მამაკაცი. უყვარს აზარტული თამაშები, განსაკუთრებით პატინკო. საშინლად ვერ იტანს ებიჩუს.
მა-ა — კაისენატის მეგობარი, შეყვარებულია ებიჩუზე.
სქოლიო
კატეგორია:ანიმაცია კატეგორია:კომიქსები კატეგორია:ტელეგადაცემები
ბანაჰაო
ადგილობრივების მიერ, მთა და მისი შემოგარენი წმინდა ადგილად მიიჩნევა, რადგან აქედან გამოედინება „წმინდა წყალი“, რომელსაც სასარგებლო თვისებები გააჩნია და პილიგრიმების თავშეყრის ადგილს წარმოადგენს.
ბანაჰაო საკმაოდ პოლუპარულია მთამსვლელებსა და მოყვარულებში.
რესურსები ინტერნეტში
კატეგორია:ფილიპინების ვულკანები
იოანე XXIII
მინი|220პქ|იოანე XXIII იოანე XXIII, ერისკაცობაში ანჯელო ჯუზეპე რონკალი (Angelo Giuseppe Roncalli; დ. 25 ნოემბერი, 1881, სოტო-ილ-მონტე, ლომბარდია, იტალია — გ. 3 ივლისი, 1963, ვატიკანი) — რომის პაპი 1958-1963 წლებში.
რესურსები ინტერნეტში
კატეგორია:რომის პაპები კატეგორია:დაბადებული 25 ნოემბერი კატეგორია:დაბადებული 1881 კატეგორია:გარდაცვლილი 3 ივლისი კატეგორია:გარდაცვლილი 1963 კატეგორია:კათოლიკური ეკლესიის წმინდანები
ესქილე
ესქილე (Αἰσχύλος; დ. ძვ. წ. 525 — გ. ძვ. წ. 456) — ძველი ბერძენი დრამატურგი, ევროპული ტრაგედიის მამა. დაიბადა ძვ. წ. 525 წელს ათენის მახლობლად ელევსინში. ბერძენს-სპარსელთა ომების დროს მან მონაწილეობა მიიღო მარათონის (ძვ.წ 490), სალამინისა (ძვ.წ 480) და პლატეის (ძვ.წ 479) ბრძოლებში.
ის იყო კლასიკური დრამის დამფუძნებელი. მან პირველმა შექმნა ნამდვილი ტრაგედია ორი მსახიობის გამოყენებით, გუნდისთვის მიჩენილი ნაწილის შეკვეცით და მთავარი მსახიობის სათქმელის განვითარებით. მანვე ჩამოაყალიბა მტკიცე ტეტრალოგიური სისტემა, რომლის ნაწილები მჭიდროდ იყვნენ ერთმანეთთან დაკავშირებული. ამავე დროს თავის შემოქმედებაში ესქილემ ასახა ტრაგედიის განვითარების ის საფეხური, როდესაც ტრაგედია ჯერ კიდევ მთლიანად მოწყვეტილი არი იყო თავის საწყისს, საგუნდო სიმღერას: მის ადრინდელ ტრაგედიებში უფრო მეტია ლირიზმი, ვიდრე დრამატიზმი.
ესქილეს, როგორც პოეტს პირველი გამარჯვება ძვ. წ. 484 წელს ხვდა წილად.
ძვ.წ 470 წელს მეფე პიერონმა ესქილე სირაკუზში მიიწვია. აქ იგი წერს დრამას - „ეტნელნი“, რომელიც პიერონის მიერ დაარსებული ქალაქ ეტნის სადიდებლად შეიქმნა.
ძვ. წ. 472 - 468 წლებში ესქილე, სავარაუდოდ, პოლიტიკური მიზეზების გამო, კვლავ მიემგზავრება სირაკუზში. იგი არისტოკრატიული წრის წარმომადგენელი იყო და იცავდა ძველი არისტოკრატიული დაწესებულების არეოპაგის ინტერესებს - ეწინააღმდეგებოდა მისი უფლებების შეზღუდვას დემოკრატიულ წრეების მხრიდან.
დღეისათვის ცნობილია ესქილეს 79 ტრაგედიის დასახელება, აქედან სრული სახით ჩვენამდე მოაღწია შვიდმა. ესენია:
სქოლიო
კატეგორია:დაბადებული ძვ. წ. 525 კატეგორია:გარდაცვლილი ძვ. წ. 456
ჰაიდარაბადი (მრავალმნიშვნელოვანი)
ჰაიდარაბადი შეიძლება ნიშნავდეს:
ყუმუხური ენა
ყუმუხური ენა — ალთაურ ენათა ოჯახის, თურქულ ენათა ჯგუფის ყივჩაღური ქვეჯგუფის ენა.
გავრცელებულია ძირითადად დაღესტნის ტერიტორიაზე, ასევე ჩეჩნეთისა და ჩრდილოეთ ოსეთის რესპუბლიკებში.
აქვს სამი დიალექტი: კაითაკური, ბუინაკური და ხასავიურთული. 1938 წლიდან დამწერლობა ემყარება კირილიცას.
შოკ-როკი
შოკ-როკი — როკ-მუსიკის ჟანრი, რომელიც წარმოადგენს როკ-მუსიკის შესრულებისა და თეატრალიზებული გამოსვლების სინთეზს. როგორც წესი, ეს გულისხმობს, რომ შემსრულებელი სცენაზე გამომწვევად, შოკისმომგვრელად იქცევა.
შოკ-როკის ცნობილი წარმომადგენლები არიან: ელის კუპერი, ართურ ბრაუნი, Cradle of Filth, იგი პოპი, King Diamond, მერილინ მენსონი, Mötley Crüe, რამშტაინი, რობ ზომბი, Slipknot, Twisted Sister და სხვები.
კატეგორია:როკ-მუსიკის ჟანრები
სანტა-კრუში (მადეირა)
იხილეთ აგრეთვე
კატეგორია:პორტუგალიის ქალაქები
რქახრახნილი თხა
რქახრახნილი თხა (Capra falconeri) — წყვილჩლიქოსანი ცხოველი ძროხისებრთა ოჯახისა. მისი სხეულის სიგრძე 1,7 მ, მასა 90 კგ აღწევს. ხრახნისებური რქები აქვს. ვაცის კისერი და მკერდი გრძელი ბეწვითაა დაფარული. გავრცელებულია დასავლეთ ჰიმალაიში, ქაშმირში, მცირე ტიბეტსა და ავრანეთში. გვხვდება აგრეთვე კუგითანგთაუს და ბაბათაღის ქედებზე. წარმოქმნის რამდენსამე ქვესახეობას, რომლებიც ერთმანეთისაგან რქების მოყვანილობით განსხვავდებიან. ბინადრობს ხეობების ციცაბო კალთებზე, კლდეებსა და ფლატებზე. იკვებება ბალახით, ფოთლებით და ყლორტებით. შობს 1-2 თიკანს. რქახრახნილი თხა შინაური თხის ზოგიერთი ჯიშის წინაპარია.
ლიტერატურა
კატეგორია:თხები
Anoplolepis decolor
Anoplolepis decolor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anoplolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:Anoplolepis
ანტუან ლავუაზიე
ანტუან ლორან ლავუაზიე (Antoine-Laurent de Lavoisier; დ. 26 აგვისტო,1743, პარიზი - გ. 8 მაისი, 1794, იქვე) — ფრანგი ქიმიკოსი, პარიზის მეცნიერებათა აკადემიის წევრი (1772, ადიუნქტი 1768-დან).
ლაზარეს შაბათი
ლიტერატურა
კატეგორია:ქრისტიანობა
ანტუან ლავუაზიე
ბიოგრაფია
დაამთავრა პარიზის უნივერსიტეტის იურიდიული ფაკულტეტი; ამავე დროს სწავლობდა საბუნებისმეტყველო მეცნიერების დარგებს, განსაკუთრებით ფიზიკასა და ქიმიას. საფრანგეთის დიდი რევოლუციის პერიოდში (1789-1794) კონსტიტუციური მონარქიის მომხრე იყო. 1794 ლავუაზიეს თავი მოკვეთეს. ლავუაზიეს შრომებმა ქიმია აქცია ზუსტ გაზომვებზე დაფუძნებულ მეცნიერებად. მასის შენახვის კანონზე დაყრდნობით ლავუაზიემ უარყო ფლოგისტონის მცდარი ჰიპოთეზა. მან მთელი რიგი ცდების საფუძველზე დაასაბუთა, რომ წვა და გამოწვა ნივთიერების ჟანგბადთან შეერთების პროცესია. ლავუაზიემ ფრანგი სამხედრო ინჟინერ ჟ. მენიესთან ერთად დაადგინა, რომ წყალი ჟანგბადისა და წყალბადის ნაერთია (1783). მათვე მიიღეს წყალი წყალბადისა და ჟანგბადისაგან (1785). ფრანგ ქიმიკოსებთან ( კ. ბერთოლე, ლ. გიტონ დე მორვო, ა. ფურკრუა) ერთად 1786-1787 დაამუშავა რაციონალური ქიმიური ნომენკლატურის პროექტი, რომლის ძირითადი პრინციპები დღემდეა შემონახული. ლავუაზიემ სხვა ფრანგ მეცნიერებთან ერთად დააარსა ქიმიური ჟურნალი „Annales de chimie“ (1789), გამოაქვეყნა „ქიმიის საწყისი კურსი“, რომელშიც ქიმია განსაზღვრა, როგორც მეცნიერებათა შედგენილობისა და ანალიზის შესახებ. ლავუაზიემ თავისი შრომებით მყარი საფუძველი მოუმზადა ქიმიაში ატომიზმის შემოტანას. XIX საუკუნის დამდეგს მისმა შეხედულებებმა საყოველთაო აღიარება პოვა. ლავუაზიე თერმოქიმიის ერთ-ერთ ფუძემდებლად ითვლება. 1783 ლავუაზიემ და ლაპლასმა პირველად განსაზღვრეს მთელი რიგი ნაერთების დაშლის სითბო მისი წარმოქმნის სითბოს ტოლია. 1777 ლავუაზიემ დაამტკიცა, რომ სუნთქვის დროს შთაინთქმება ჟანგბადი და გამოიყოფა ნახშირორჟანგი.
სქოლიო
კატეგორია:ფრანგი ქიმიკოსები კატეგორია:დაბადებული 1743 კატეგორია:გარდაცვლილი 1794
მატილდა
მატილდა შეიძლება ნიშნავდეს:
ბელოვი (მრავალმნიშვნელოვანი)
საკუთარი სახელი ბელოვი შეიძლება აღნიშნავდეს ერთ-ერთ შემდეგ პიროვნებათაგანს:
რქიანასებრნი
რქიანასებრნი (Lucanidae) — ხოჭოების ოჯახი. მრავალი სახეობის მამლის ზედა ყბა რქას წააგავს (აქედან სახელწოდება). მათი სხეულის სიგრძე (ყბებიანად) 11 სმ აღწევს. ოჯახში 800-მდე სახეობაა. მატლები ვითარდებიან ლპობად მერქანში, რითაც აჩქარებენ მის დაშლასა და გუმიფიკაციას.
ლიტერატურა
კატეგორია:ხოჭოები
Jelenak
ბელკანტო
ბელკანტო (იტალ. bel canto სიტყვასიტყვით - მშვენიერი სიმღერა) — XVII საუკუნის შუა წლებში იტალიაში ჩამოყალიბებული ვოკალურ-საშემსრულებლო სტილი. ბელკანტო წარმოადგენს იტალიური ვოკალური სკოლის საფუძველს. ბელკანტოსთვის დამახასიათებელია ვოკალიზაციის სილამაზე და პლასტიკურობა, უაღრესი სიმსუბუქე და მოქნილობა. ბგერიდან ბგერაზე გადასვლის სინარნარე (ლეგატო). ეს სპეციფიკური ნიშნები დამახასიათებელია იტალიური ვოკალური სკოლისათვის მისი განვითარების ყველა ეტაპზე, დაკავშირებულია ბგერით კოლორიტსა და იტალიური ენის სტრუქტურულ თავისებურებასთან, ხალხურ სასიმღერო ტრადიციებთან.
ბელკანტო ინარჩუნებს თავის მხატვრულ-ესთეტიკურ საფუძვლებს და ამავე დროს ახალი საშემსრულებლო ხერხებითაც მდიდრდება. მისი განვითარების ეტაპებია: იტალიური ოპერის ჩასახვა, კ. მონტევერდის შემოქმედება. „ნეაპოლური სკოლის“ აყვავება (ა. სკარლატი), ვ. ბელინისა და გ. დონიცეტის შემოქმედებითი მოღვაწეობის პერიოდი (ე. წ. კლასიკური ბელკანტო). ჯ. ვერდის შემოქმედება, ვერისტული სკოლა. ზოგჯერ ბელკანტო გულისხმობს იტალიურ ვოკალურ კულტურას მთლიანად.
ახალი ვაშინგტონი (აკლანი)
ახალი ვაშინგტონი (ოფიციალურად ახალი ვაშინგტონის მუნიციპალიტეტი; Bayan ng New Washington) ― მესამე კლასის მუნიციპალიტეტი აკლანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 47 955 ადამიანს შეადგენს. მოიცავს 16 ბარანგაის.
სქოლიო
კატეგორია:აკლანის მუნიციპალიტეტები
დონორთა კონფერენცია საქართველოს რეაბილიტაციისთვის 2008
მწვავე გლობალური ფინანსური კრიზისის ფონზე კონფერენციის შედეგი მოულოდნელად წარმატებული გამოდგა. ევროკავშირის საგარეო ურთიერთობათა კომისარი ბენიტა ფერერო-ვალდერის განცხადებით ეს თანხა მოიცავდა $3,7 მილიარდს საზოგადოებრივი ფონდებიდან და $850 მილიონს კერძო სექტორიდან. "უნდა მოგახსენოთ, რომ ეს არის გაცილებით მეტი, ვინემ ჩვენ ვფიქრობდით, და შესაბამისად, მე ვთვლი, რომ ეს ნამდვილად სასიხარულო დღეა," განაცხადა ბატონმა ფერერო-ვალდერმა.
გამოყოფილი თანხიდან $2 მილიარდი გრანტია, ხოლო დანარჩენი — დაბალი საპროცენტო განაკვეთის სესხი. გარდა იმ თანხებისა, რომელიც ფინანსურ სექტორს მოხმარდება, 3.7 მილიარდი დოლარი მოხმარდება პოსტ-კონფლიქტურ რეაბილიტაციას და გადაუდებელ საინვესტიციო საჭიროებებს მომდევნო სამი წლის მანძილზე.
გამოყოფილი თანხა უპირველეს ყოვლისა ომის შედეგად უსახლკაროდ დარჩენილი 48 000 ლტოლვილის დაბინავებას მოხმარდება. ზოგიერთი მიმომხილველის ვარაუდით ასეთი რაოდენობის თანხის ერთბაშად ქვეყანაში შემოსვლამ შესაძლოა კორუფციის გამწვავება გამოიწვიოს. საქართველოს ოპოზიციური პარტიების ლიდერებმა კონფერენციის მონაწილეებს თხოვნით მიმართეს მკაცრი მონიტორინგი დააწესონ რეაბილიტაციისთვის გამოყოფილი თანხების განკარგვაზე, რათა ეს თანხა, პრეზიდენტის ადმინისტრაციის განმტკიცების ნაცვლად, მიზნობრივად დაიხარჯოს.
წინარეისტორია
2008 წლის აგვისტომდე საქართველო სწრაფი ეკონომიკური აღმავლობის გზაზე იყო. მშპ-ის ზრდის წლიური ტემპი ბოლო სამი წლის განმავლობაში 10%-ს აღემატებოდა. უცხოური ინვესტიციების რაოდენობა 2007 წელს გასამმაგდა და დაახ. $2 მილიარდი დოლარი გახდა.
7 აგვისტოს სამხედრო კონფლიქტის დაწყების შემდეგ სატრანსპორტო გზები საქართველოს მთავარ შავი ზღვის პორტთან გადაიკეტა და, შესაბამისად, იმპორტიორთა უმრავლესობამ დათქმული ვალდებულებების შესრულება ვერ მოახერხა. ფასები ქართული კომპანიების აქციებზე მკვეთრად დაეცა. საქართველოს მოსახლეობის უმრავლესობა კი ბანკებს მიაწყდა, რამაც ბანკებიდან $165 მილიონის გადინება გამოიწვია. ომი დაემთხვა ტურისტული სეზონის პიკს, რის გამოც მნიშვნელოვნად იზარალა ამ სექტორმაც.
უპირატესობები
მსოფლიო ბანკის გათვლით საქართველოს $3,25 მილიარდი სჭირდება "ბიუჯეტის დეფიციტის დაფარვის, სოციალური სექტორის დახმარებისა და ინფრასტრუქტურის განვითარებისთვის." დახმარების დიდი ნაწილი, დაახ. $3,7 მილიარდი, მოხმარდება სოციალურ და სამშენებლო პროგრამებს. დამატებით $850 მილიონი დაიხარჯება კერძო სექტორში, რამაც დონორთა იმედით უნდა აანაზღაუროს უცხოური პირდაპირი ინვესტიციების გადინებით შემცირებული ხარჯები.
სოციალური დახმარება და დაზიანებული ინფრასტრუქტურა
უპირველესი პრიორიტეტად გამოცხადდა სოციალური საჭიროებები დევნილებთან და დაზიანებულ ინფრასტრუქტურასთან  დაკავშირებით. ამ საჭიროებების მხარდასაჭერად დონორებმა 450 მილიონი აშშ დოლარი გამოყოფის პირობა დადეს.
საჭიროებების შეფასების ანგარიშმა, რომელიც მსოფლიო ბანკის ხელმძღვანელობით განხორციელებულმა მისიამ მოამზადა, დაადგინა, რომ $122 მილიონი დოლარი საჭირო იქნება სხვადასხვა სოციალური დახმარებებისთვის; აქედან $70 მილიონი დოლარი მოხმარდება ღარიბთა ახლად შექმნილ ფენას და დევნილთა გადაუდებელი დახმარების ღონისძიებებს - 52 ლარი თვეში 110,000 დევნილისთვის 6 თვის მანძილზე, ხოლო 40,000 დევნილისთვის — 12 თვის მანძილზე.
ანგარიშის თანახმად, $61 მილიონი დოლარია საჭიროა დაზიანებული ინფრასტრუქტურის დაუყონებლივ აღსადგენად. ეს ძირითადად ეხება მძიმე ტექნიკის გადაადგილების შედეგად ზედაპირულად დაზიანებული გზების შეკეთებას, ასევე დაზიანებული საავიაციო რადარის და თბილისის აეროპორტის ასაფრენი ბილიკის აღდგენას.
საჭიროებათა შეფასების დოკუმენტის თანახმად, პირდაპირი ზიანი, რომელიც საგზაო ინფრასტრუქტურას მიადგა 18 მილიონ აშშ დოლარად შეფასდა; რკინიგზას - 4 მილიონ დოლარად; ფოთის პორტს - 1 მილიონ დოლარად, ხოლო ავიაციას - 38 მილიონ დოლარად.
ბიუჯეტის დეფიციტის დაძლევა
მეორე უპირატესი მიმართულება იქნება ”მწვავე საბიუჯეტო დეფიციტის დაძლევა, რაც გამოიწვია როგორც უცხოური ინვესტიციების შემცირებამ, ასევე ეკონომიკური აქტივობის დაცემამ,” (მსოფლიო ბანკი). ბიუჯეტის დეფიციტის დასაბალანსებლად $586 მილიონი დოლარი დაიხარჯება.
იმ ფინანსური დისბალანსის ფონზე, რომელიც ბიუჯეტში წარმოიშვა, 2008 წელს $480 მილიონი დოლარის საბიუჯეტო დახმარება, ხოლო 2009 წელს — $450 მილიონი დოლარის საბიუჯეტო დახმარება იქნება საჭირო.
მსოფლიო ბანკის ანგარიშის თანახმად, შემოსავლების დეფიციტი კრიზისამდე არსებულ პროგნოზებთან შედარებით შეადგენს $385 მილიონ დოლარს 2008 წლისთვის და $640 მილიონ დოლარს 2009 წლისთვის. დამატებითი დეფიციტია მოსალოდნელი პრივატიზაციიდან შემოსულ თანხებში.
საბანკო სექტორის რეაბილიტაცია
მესამე პრიორიტეტია საქართველოს საბანკო სექტორის დახმარება. ამ სექტორმა ”განსაკუთრებული დარტყმა მიიღო ინვესტორთა ნდობის დაცემის გამო,” ისევე როგორც ზოგადად საერთაშორისო ფინანსური კრიზისის გამო. $850 მილიონი დოლარი გამოიყო საქართველოს კომერციული ბანკების მხარდასაჭერად სესხების, ფასიანი ქაღალდების და გარანტიების საშუალებით. ”საბანკო სექტორმა გაუძლო კონფლიქტის პირდაპირ ზემოქმედებას, თუმცა კვლავ რჩება მოკლევადიანი პოსტ-კონფლიქტური გამოწვევები,” — ნათქვამია საჭიროებათა შეფასების მოხსენებაში. სავარაუდოდ 2009 წელს წამყვან ბანკებს საგარეო ვალდებულებების სახით $500 მილიონი დოლარი იქნება გადასახდელი. საბანკო სისტემის რეფინანსირებისა და მათ მიერ აღებული საერთაშორისო ვალდებულებების შესრულების უზრუნველსაყოფად დაიხარჯება $700 მილიონი დოლარი.
ძირითადი ინვესტიციები
მეოთხე პრიორიტეტია რამდენიმე ”ძირითადი ინვესტიციის” განხორციელება სატრანსპორტო, ენერგეტიკის და მუნიციპალურ ინფრასტრუქტურაში. ”ძირითადი ინვესტიციები” განმარტებულია, როგორც პირველადი საჭიროების ინვესტიცია, რომელიც აუცილებელია იმ პერიოდამდე, სანამ კერძო სექტორი თავად შეძლებს ინვესტიციების განხორციელებას ამა თუ იმ სექტორში. ამ სახის საინვესტიციო სახსრებისთვის გამოიყო $2.65 მილიარდი დოლარი.
ქვეყნის ენერგოსექტორზე მიყენებული პირდაპირი ზიანი $12 მილიონ დოლარს შეადგენს. ხოლო ამ სფეროში ”ძირითადი ინვესტიციების” რაოდენობა კი განსაზღვრულია $205 მილიონ დოლარად. ეს მაჩვენებელი ითვალისწინებს სენაკის 200 კილოვატიანი ელექტროგადამცემი ხაზის რეაბილიტაციას, რაზეც $28 მილიონი დოლარი უნდა დაიხარჯოს და ასევე გაზსაცავის მშენებლობას, რაც $177 მილიონ დოლარს საჭიროებს.
მუნიციპალურ ინფრასტრუქტურას სულ $257 მილიონი დოლარის ინვესტიცია დასჭირდება. ეს თანხა მოიცავს ინვესტიციებს თბილისის, ქუთაისის და ბათუმის საქალაქო ტრანსპორტისთვის და მოიცავს ისეთ კომპონენტებს, როგორიცაა საგზაო მოძრაობის კონტროლი და მართვა, საზოგადოებივი ტრანსპორტი, ავტოსადგომების სისტემები და საგზაო ქსელი.
სხვა
ბრიუსელის კონფერენციაზე დონორთა მიერ შეგროვლ თანხას ასევე ემატება საერთაშორისო სავალუტო ფონდის მიერ ადრე გამოყოფილი $750 მილიონი დოლარი. სავალუტო ფონდის თანხა მოხმარდება მხოლოდ სარეზერვო ფონდების მხარდაჭერას.
ევროკომისიის საგარეო ურთიერთობათა კომისარი ბენიტა ფერერო-ვალდნერის განცხადებით, დონორები საქართველოსგან მოელიან დემოკრატიული რეფორმების გზის გაგრძელებას და "მოუწოდებენ საქართველოს უფრო მაღალი სტანდარტებისკენ მისწრაფებას." კერძოდ, მან მოუწოდა სასამართლო და საფინანსო რეფორმების დაჩქარებისა და მედიის თავისუფლების უზრუნველყოფისკენ.
სქოლიო
კატეგორია:საქართველოს საგარეო პოლიტიკა
დომინიკ მბონიუმუტვა
დომინიკ მბონიუმუტვა (დ. 1921 — გ. 26 ივლისი, 1986) —  რუანდის სახელმწიფო და პოლიტიკური მოღვაწე. რუანდის პირველი (დროებითი) პრეზიდენტი 1961 წლის 28 იანვრიდან 26 ოქტომბრამდე. ეკუთვნოდა ჰუტუს ეთნიკურ ჯგუფს. გარდაიცვალა 1986 წელს.
რესურსები ინტერნეტში
კატეგორია:რუანდის პრეზიდენტები კატეგორია:დაბადებული 1921 კატეგორია:გარდაცვლილი  26 ივლისი კატეგორია:გარდაცვლილი 1986
სანტა-მარია-და-ფეირა
სანტა-მარია-და-ფეირა — ქალაქი პორტუგალიაში. ქალაქის მოსახლეობა 2004 წლის აღწერით შეადგენდა 16900 კაცს.
რესურსები ინტერნეტში
კატეგორია:პორტუგალიის ქალაქები
Anoplolepis fallax
Anoplolepis fallax — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anoplolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:Anoplolepis
ვესიოლაია-როშჩა (ბაშკირეთი)
ვესიოლაია-როშჩა (Весёлая Роща; Весёлая Роща) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 73 ადამიანი. რაიონულ ცენტრ ბელებეიდან დაშორებულია 8 კილომეტრით. უახლოესი რკინიგზის სადგურია აქსაკოვო, რომელიც დაშორებულია 14 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (54 %).
სქოლიო
კატეგორია:ბელებეის რაიონის სოფლები
ნუტრიასებრნი
ნუტრიასებრნი (Capromyidae) — ძუძუმწოვრების ოჯახი მღრღნელების რიგისა. მათი სხეულის სიგრძე 20-60 სმ (ყველაზე მოზრდილი სახეობის — ნუტრიისა ზოგჯერ 85 სმ აღწევს); სხეული დაფარული აქვთ უხეში ბეწვით და თივთიკით. საჭრელი კბილები მოზრდილია და დაფარულია ნარინჯისფერი მინანქრით. გავრცელებულია არიან სამხრეთ ამერიკაში. ოჯახში 5 გვარის 11 სახეობაა (მათგან 2 მთლიანად განადგურებულია, ხოლო 1 განადგურების გზაზეა); ყველაზე მეტად ცნობილია ნუტრია და ხუტია.
ლიტერატურა
*
DayZ
DayZ — მრავალმომხმარებლიანი Open World Survival Horror-ი. არის პირველი პირის შუთერ ARMA 2-ის და ARMA 2: Operation Arrowhead-ის მოდფიკაცია. ეს თამაში არის ჯერჯერობით ბეტა სტადიაში.
მოქმედება ხდება პოსტსაბჭოთა სივრცეში, ჩერნარუსში, სადაც უცნობმა ვირუსმა მოსახლეობა ზომბებად გადააქცია, მოთამაშეს სათამაშო მსოფლიოში მოუწევს მოგზაურობა ისეთი რესურსების მოსაძებნად როგორიცაა საჭმელი, წყალი, იარაღი, სამედიცინო საშუალებები და სხვა, ასევე ზომბების განადგურება ან მითგან გაქცევა/დამალვა, სხვა მოთამაშეებთან ბრძოლა, ან ჯგუფური მუშაობა — იმისათვის რომ მოთამაშემ თავი ირჩინოს ზომბის აპოკალიპსში.
თამაშის პროცესი
თამაშში არის ბევრი განსხვავებული ეფექტი. მაგალითად მოთამაშემ შეიძლება მიიღოს ფეხის მოტეხილობა დიდი სიმაღლიდან ჩამოვარდნით, სხვა მოთამაშეების დარტყმებით და სხვა. ასევე არის მოთხვნილებები: სისხლი — აღნიშნავს სიცოცხლეს, ის იკლებს სისხლის დენის დროს, ზომბების და მოთამაშეების მიერ მოყენებული ზარალის დროს, და სხვა. სიცოცხლის აღდგენა შეიძლება საჭმლით, მისი მომენტალურად აღდგენა კი სისხლის გადასხმით (ამ მოქმედებისათვის საჭიროა მეორე მოთამაშე). სიცოცხლის კრიტიკულ დონეზე ეკრანი არის შავ-თეთრი, ის ასევე შეიძლება ჩავარდეს უგუნურ მდგომარეობაში, თუ სისხლის დონე ძალზე დაკლებულია, და მისი აღდგენა არ ხდება, მოთამაშე კვდება. შიმშილი — თუ მოთამაშეს შიმშილი არის დაყვანილი კრიტიკულ დონემდე, მისი ჯანმრთელობის დონე ნელ-ნელა დაიწყებს კლებას რაც ბოლოს სიკვდილს გამოიწვევს, მის აღსადგენათ საჭიროა საჭმლის მიღება. საჭმლის ჭამის დროს ასევე მსუბუქად იმატებს სისხლის დონე. წყურვილი — წყურვილის დონის დაკლების დროს მოთამაშის ჯანმრთელობა მცირდება, საჭიროა სასმელის მიღება, რომლის მოპოვება შეიძლება გამაგრილებელი სასმელების სახით და ჩვეულებრივი წყლის სახით. სხეულის ტემპერატურა — იცვლება გარემოების მიხედვით. დაბალი ტემპერატურის დროს მოთამაშე შეიძლება გაიყინოს და მოკვდეს, სითბოს შენარჩუნება შეიძლება კოცონის დანთებით, შენობების შეფარებით, გამათბობელი საშუალებების მიღებით და სხვა. დაკლება კი წვიმაში ან ღამის დროში ყოფნის დროს და სხვა.
სქოლიო
კატეგორია:პერსონალური კომპიუტერული თამაშები
უილიამ II
უილიამ II შეიძლება ნიშნავდეს:
პიუს XII
მინი|პიუს XII პიუს XII (Pius Duodecimus) ერისკაცობაში ეუჯენიო მარია ჯუზეპე ჯოვანი პაჩელი (Eugenio Maria Giuseppe Giovanni Pacelli; დ. 2 თებერვალი, 1876, რომი, იტალია — გ. 9 ოქტომბერი, 1958, ვატიკანი) — რომის პაპი 1939–1958 წლებში კარდინალი 1929 წლიდან. 1949 წელს გამოაქვეყნა დეკრეტი კომუნისტთა და მათი მომხრეების ეკლესიიდან განკვეთის შესახებ.
რესურსები ინტერნეტში
კატეგორია:რომის პაპები კატეგორია:დაბადებული 2 თებერვალი კატეგორია:დაბადებული 1876 კატეგორია:გარდაცვლილი 9 ოქტომბერი კატეგორია:გარდაცვლილი 1958
ბელოგრუდოვოს კულტურა
ბელოგრუდოვოს კულტურა, გვიანდელი ბრინჯაოს ხანის (ძვ. წ. XI —ძვ. წ. VIII საუკუნეების) კულტურა, გავრცელებული უკრაინაში, დნეპრის დასავლეთით, ტყესტეპის ზონაში. ბელოგრუდოვოს კულტურის დამახასიათებელი ძეგლებია ნაცარგორები, რომელთაც ზოგი არქეოლოგი საკულტო ადგილებად მიიჩნევს, ზოგი კი — ნასახლარებად. ბელოგრუდოვოს კულტურის ნასოფლარები, ჩვეულებრივ განლაგებულია მდინარეთა ჭალებში. სახლები ნახევრად მიწურია. იარაღი მზადდებოდა უპირატესად ქვისა და ძვლისაგან, თუმცა გვხვდება ბრინჯაოს ნაწარმიც, უმეტესად, სამკაული. ბელოგრუდოვოს კულტურის ტომები მისდევდნენ მიწათმოქმედებასა და მესაქონლეობას. ზოგი მკვლევარი ამ ტომებს სლავების წინაპრეპად მიიჩნევს, ზოგი — თრაკიელებად.
ლიტერატურა
კატეგორია:უკრაინის ისტორია კატეგორია:არქეოლოგია
ფახვიჯი
დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.
სქოლიო
კატეგორია:დუშეთის მუნიციპალიტეტის სოფლები
უილიამ I
უილიამ I (William I) შეიძლება ნიშნავდეს:
ზედა უჩხუბი
ზედა უჩხუბი, უჩხუბი — სოფელი საქართველოში, გურიის მხარის ოზურგეთის მუნიციპალიტეტში, ცხემლისხიდის თემში (სოფლები: ბაღდადი, ზედა უჩხუბი, ცხემლისხიდი). მდებარეობს მესხეთის ქედის მთისწინეთში მდინარე ნატანების მარცხნივ, ზღვის დონიდან 220 მ., ოზურგეთიდან 9 კმ. სოფელში იდგა წმინდა გიორგის და წმინდა სტეფანეს სახელობის ეკლესიები. სოფელი სხვადასხვა დროს შედიოდა დვაბზუს და ბახვის სასოფლო საზოგადოებებში. უჩხუბში იყო გურიელების რეზიდენცია, რომელიც შემდგომ გლეხმა ჭანუყვაძემ შეიძინა.
სქოლიო
კატეგორია:ოზურგეთის მუნიციპალიტეტის სოფლები
ძვ. წ. 871
— წლების რაოდენობა ქრისტესშობამდე.
გლუხოვსკაია (ბელებეის რაიონი)
გლუხოვსკაია  (Глуховская станцияһы; Глуховская) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 93 ადამიანი. რაიონულ ცენტრ ბელებეიდან დაშორებულია 23 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (72 %).
სქოლიო
კატეგორია:ბელებეის რაიონის სოფლები
Anoplolepis gracilipes
Anoplolepis gracilipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anoplolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:Anoplolepis
ლახვარი (საეკლესიო ნივთი)
მინი|ლახვარი ლახვარი — ქრისტიანულ ღვთისმსახურებაში გამოყენებადი ბრტყელი ფოლადის დანაკი, რომელსაც ორპირი ბუნიკი აქვს ხის ან ძვლის სახელურით. პროსკომიდიაზე მისი საშუალებით სრულდება წმიდა ქმედებანი სეფისკვერის კვეთის დროს. იგი სახეა იმ ლახვრისა, რომლითაც ჯვარცმულ მაცხოვარს ერთმა მხედართმთავარმა გვერდს უგმირა.
ლიტერატურა
კატეგორია:საეკლესიო ნივთები
ძვ. წ. 962
— 962 წელი ქრისტეშობამდე. ძვ. წ. 962 წლის წინამორბედია ძვ. წ. 963 წელი ხოლო მის შემდეგ მოდის ძვ. წ. 961 წელი.
გარდაიცვალნენ
*
ლიტანიობა
ლიტანიობა — ქრისტიანობაში მღვდელთმსახურთა და მორწმუნეთა საზეიმო მსვლელობა ჯვრით, ხატებითა და ბაირაღებით, გალობისა და ზარების რეკვის თანხლებით. ლიტანიობა ტაძრის ირგვლივ სრულდება პასექის ღამესა და მთელ ბრწყინვალე შვიდეულში ლიტურგიის შემდეგ, ასევე ტაძრის დღესასწაულზე. ლიტანიობა ასევე ეწყობა დასახლებული პუნქტის ირგვლივ და სხვა შემთხვევებშიც. ლიტანიობა სრულდება ნათლისღების დღესასწაულზე წყლის კურთხევის დროს და იმართება წყალსატევებზე (სადაც ეს შესაძლებელია), რასაც „იორდანეზე სვლა“ ეწოდება.
ლიტერატურა
კატეგორია:ქრისტიანობა
ანინი-ი
ანინი-ი (ოფიციალურად ანინი-ის მუნიციპალიტეტი; Bayan ng Anini-y) ― მეოთხე კლასის მუნიციპალიტეტი ანტიკეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 22 018 ადამიანს შეადგენს. მოიცავს 23 ბარანგაის.
სქოლიო
კატეგორია:ანტიკეს მუნიციპალიტეტები
A Funk Odyssey
A Funk Odyssey — ეისიდ-ჯაზ/ფანკ-ჯგუფ Jamiroquai-ს მეხუთე სტუდიური ალბომი. იგი გამოიცა 2001 წლის სექტემბერში, ლეიბლებზე Sony Soho Square (ბრიტანეთი) და Epic (აშშ). დიდი წარმატება ხვდა წილად ალბომის სინგლებს Little L, You Give Me Something, Love Foolosophy და ბალადას Corner of the Earth.
სქოლიო
კატეგორია:Jamiroquai-ს ალბომები კატეგორია:2001 წლის ალბომები
რქიანი გომბეშო
რქიანი გომბეშო (Ceratophrys) — უკუდო ამფიბიათა გვარი გომბეშოსებრთა ოჯახისა. ზედა ქუთუთოზე რქისებრი გამონაზარდი (აქედან სახელწოდება) აქვთ. თავზე კანი გაძვალებულია და მეჭეჭებიან ქედებს ქმნის. რქიანი გომბეშო მოიცავს 14 სახეობას. გავრცელებული არიან ჩრდილოეთ ამერიკის სამხრეთ ნაწილში, ცენტრალურ და სამხრეთ ამერიკაში. Ceratophrys cornuta სიგრძით 20 სმ აღწევს, შეფერილია მკვეთრი ფერებით. ბინადრობს ტენიან ტყეში. იკვებება არა მარტო უხერხემლოებით, არამედ პატარ-პატარა ხერხემლიანებითაც. ზოგი რქიანი გომბეშოს (მაგ. Ceratophrys americana) კანის გამონაყოფი მეტად შხამიანია.
ლიტერატურა
კატეგორია:გომბეშოსებრნი
Frozen (სიმღერა)
„Frozen“ — ამერიკელი მომღერალ მადონას სიმღერა 1998 წლის ალბომიდან Ray of Light. დაწერილია მადონას, პატრიკ ლეონარდისა და უილიამ ორბიტის მიერ. სიმღერა სინგლის სახით გამოვიდა 1998 წლის თებერვალში.
ბელოოზეროს სამთავრო
მინი|300პქ|[[მოსკოვის დიდი სამთავროს გაფართოება და მასში ბელოოზეროს სამთავროს მოქცევა.]] ბელოოზეროს სამთავრო, (რუს. Белозерское княжество) — რუსეთის სამთავრო (1238 წელს გამოეყო ვლადიმირ-სუზდალის სამთავროს), მთავარი ქალაქი — ბელოოზერო (ახლანდელი ბელოზერსკი). პირველი მთავარი იყო გლებ ვასილკოვიჩი (დაახლოებით 1238—1278). მის დროს ბელოოზეროს სამთავროში შედიოდა ტბა ბელოვ-ოზეროს აუზი, მდინარე შექსნის ქვემო დინება და კუბენის ტბა. XIV საუკუნის I ნახევარში დაკარგა დამოუკიდებლობა. 1389 წელს მოსკოვის დიდი სამთავროს საუფლისწულო გახდა, 1486 წლიდან — რუსეთის სახელმწიფოს მაზრა.
ლიტერატურა
კატეგორია:რუსული სამთავროები კატეგორია:ყოფილი სლავური სახელმწიფოები
ეირიკ I
ეირიკ I (სისხლიანი ჩუგლუგუ) (Eirik Haraldsson; 885—954) — ნორვეგიის მეფე (კონუნგი) 930-934- წლებში. ჰარალდ I-ს შვილი და ჰარალდ II-ს მამა. ინგლინგოების დინასტიის წარმომადგენელი. ჩამოგდებული იქნა 934 წელს ძმის ჰაკონ I-ს მიერ.
თავისი მეტსახელი (სისხლიანი ჩუგლუგუ) შეარქვეს მის მიერ ჩადენილი უამრავი სისასტიკისათვის. ერთ-ერთ ლათინურ ხელნაწერში ის მოხსენიებულია-«ძმისმკვლელად».
ბიოგრაფია
ჰარალდ I-ს განსაკუთრებით უყვარდა ეირიკი და არ მალავდა, რომ ის თავის მემკვიდრედ უნდოდა. ეირიკი იყო მაღალი,ლამაზი და ნამდვილი მეომარი, მაგრამ ძალიან სასტიკი, არამეგობრული და უთქმელი.
დაახლოებით 920 წელს ეირიკმა გაილაშქრა პომერანიაზე. იქიდან დაბრუნებისას ეახლა თავის ძმას ბიორნს და მოსთხოვა მისთვის გადაეხადა ხარკი, რომელსაც ის უხდიდა ჰარალდ I-ს. ბიორნს თავად მიჰქონდა მეფესთან ხარკი ან თავის ხალხს ატანდა, ამჯერადაც ასე უნდოდა მოქცეულიყო და თავის ძმას უარი უთხრა ხარკზე. როდესაც ეირიკმა თავისას ვერ მიაღწია თავს დაესხა ძმას და მოკლა. 930 წელს ეირიკმა მიიღო ძალაუფლება მამისგან.
რესურსები ინტერნეტში
კატეგორია:ნორვეგიის მეფეები კატეგორია:ბრძოლის ველზე დაღუპული მონარქები
ძვ. წ. 872
— წლების რაოდენობა ქრისტესშობამდე.
გარდაიცვალნენ
*
სანტარენი (პორტუგალია)
სანტარენი — ქალაქი პორტუგალიაში. ქალაქის მოსახლეობა 2004 წლის აღწერით შეადგენდა 30100 კაცს.
რესურსები ინტერნეტში
კატეგორია:პორტუგალიის ქალაქები
ბენედიქტე XV
thumb|180px|ბენედიქტე XV ბენედიქტე XV (ლათ. Benedictus Quintus Decimus) ერისკაცობაში მარკიზი ჯაკომო დელა კიეზა (იტალ. Giacomo della Chiesa) (დ. 21 ნოემბერი, 1854, გენუა, იტალია — გ. 22 იანვარი, 1922, რომი, იტალია) —რომის პაპი 1914–1922 წლებში.
ბიოგრაფია
კატეგორია:რომის პაპები კატეგორია:დაბადებული 21 ნოემბერი კატეგორია:დაბადებული 1854 კატეგორია:გარდაცვლილი 22 იანვარი კატეგორია:გარდაცვლილი 1922
პიუს XI
ლიტერატურა
კატეგორია:რომის პაპები კატეგორია:დაბადებული 31 მაისი კატეგორია:დაბადებული 1857 კატეგორია:გარდაცვლილი 10 თებერვალი კატეგორია:გარდაცვლილი 1939
საქართველოს მართლმადიდებელი ეკლესიის მეთაურები
კათოლიკოს-პატრიარქები
უწმიდესი და უნეტარესი, სრულიად საქართველოს კათოლიკოს-პატრიარქი, მთავარეპისკოპოსი მცხეთა-თბილისისა და მიტროპოლიტი ბიჭვინთისა და ცხუმ-აფხაზეთის.
გუსარკინო
გუსარკინო (Гусаркин; Гусаркино) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 44 ადამიანი. რაიონულ ცენტრ ბელებეიდან დაშორებულია 30 კილომეტრით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (100 %).
სქოლიო
კატეგორია:ბელებეის რაიონის სოფლები
Anoplolepis litoralis
Anoplolepis litoralis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anoplolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:Anoplolepis
ლუი ვივიენ დე სენ-მარტენი
ლუი ვივიენ დე სენ-მარტენი (Louis Vivien de Saint-Martin; დ. 17 მაისი, 1802 — გ. 26 დეკემბერი, 1896) — ფრანგი გეოგრაფი. ავტორია ნაშრომისა „გეოგრაფიის ისტორია და გეოგრაფიული აღმოჩენები“ (1873) ატლასთან ერთად, სადაც მოცემულია გეოგრაფიული აღმოჩენებისა და უძველესი დროიდან მოყოლებული მოგზაურობების ისტორიის ფაქტობრივი შეჯამება. ეკუთვნის შრომები ჩრდილოეთ ამერიკის, მცირე აზიის, ძველი კავკასიის გეოგრაფიის შესახებ, 3-ტომიანი ნაშრომი ინდოეთის გეოგრაფიის შესახებ ანტიკური გეოგრაფების თხზულებებში და ისტორიული და თანამედროვე მსოფლიო გეოგრაფიის ატლასი. ხელს უწყობდა საფრანგეთში გეოგრაფიული ცოდნის გავრცელებას. 1863–75 წლებში გამოუშვა გეოგრაფიული წელიწდეული, რომელშიც ათავსებდა მოგზაურობებისა და გეოგრაფიული ლიტერატურის მიმოხილვას მოცემულ წელიწადზე. შეადგინა თავისი დროისათვის ძალიან მნიშვნელოვანი „მსოფლიო გეოგრაფიის ახალი ლექსიკონი“ (ტ. 1–7, 1877–95, დამატებითი ტომი — 1897). საფრანგეთის გეოგრაფიული საზოგადოების საპატიო პრეზიდენტი (1896). 1867 წლიდან პრუსიის მეცნიერებათა აკადემიის წევრი. დაჯილდოებულია საპატიო ლეგიონის ორდენით.
ძვ. წ. 963
— 963 წელი ქრისტეშობამდე. ძვ. წ. 963 წლის წინამორბედია ძვ. წ. 964 წელი ხოლო მის შემდეგ მოდის ძვ. წ. 962 წელი.
გარდაიცვალნენ
*
ლოცვა ეფრემ ასურისა
ლოცვა წმინდა ეფრემ ასურისა — ლოცვა ქრისტიანულ ეკლესიაში, ძირითადად დიდმარხვის განმავლობაში „დილისა“ და “ძილის წინ“ ლოცვების შემდეგ იკითხება. ეს ლოცვა იკითხება ყველიერის კვირის სამშაბათ საღამოს, ოთხშაბათ დილას, ხუთშაბათ საღამოს და პარასკევ დილას, შემდეგ კი შენდობის კვირის საღამოდან მთელი დიდმარხვის განმავლობაში ვნების კვირის ოთხშაბათ დილის ჩათვლით.
რესურსები ინტერნეტში
კატეგორია:ქრისტიანობა
თბილისის კურორტების ჯგუფი
თბილისის კურორტების ჯგუფი – თბილისის მიდამოებში არსებული კლიმატური კურორტების ჯგუფი. კურორტები განლაგებულია მთის ფერდობებზე, დაბალი მთის ზონაში მდებარეობენ წყნეთი და კარსანი, საშუალო მთის ზონაში კოჯორი, მანგლისი და კიკეთი.
თბილისის კურორტები ძირითადად ფოთლოვანი ტყითაა დაფარული. ჰავა ზომიერად რბილია. ზამთარი თოვლიანია, ზომიერად რბილი, ზაფხული კი – ზომიერად თბილი. ჰაერთის ტემპერატურა თბილისთან შედარებით დაბალია, რასაც ზაფხულში კლომატოთერაპიული და კლიმატოპროფილაქტიკური მნიშვნელობა აქვს.
სამედიცინო ჩვენება: სუნთქვის ორგანოთა სპეციფიკური და არასპეციფიკური დაავადებანი, სისხლნაკლებობა, ძვალსახსართა და ლიმფური კვანძების ტუბერკულოზი. სეზონი ძირითადად მაისიდან ოქტომბრამდეა.
ლიტერატურა
კატეგორია:საქართველოს კურორტები კატეგორია:თბილისის გეოგრაფია
Quadrophenia
Quadrophenia — ინგლისური როკ-ჯგუფ The Who-ს მეექვსე სტუდიური ალბომი. გამოიცა 1973 წელს. შედგება ორი ფირფიტისგან და წარმოადგენს ჯგუფის რიგით მეორე როკ-ოპერას. ალბომის კონცეფცია მსმენელს მოუთხრობს ლონდონისა და ბრაიტონის ახალგაზრდობის ცხოვრების 1964-1965 წლების მოვლენებს, კერძოდ - სოციალურ, მუსიკალურ და ფსიქოლოგიურ ცვლილებებზე. ალბომის მიხედვით რეჟისორმა ფრენკ როდემმა გადაიღო ფილმი „კვადროფენია“ (1979).
Quadrophenia: The Director's Cut
2011 წლის 15 ნოემბერს გამოიცა ალბომის სპეციალური ვერსია. იგი წარმოდგენილი იქნა ორმაგი გრამფირფიტის, მინი-დელუქს დიჯი-პაკ გამოცემისა და ციფრული ვერსიის სახით.
სქოლიო
კატეგორია:1973 წლის ალბომები კატეგორია:კონცეპტუალური ალბომები კატეგორია:The Who-ს ალბომები კატეგორია:როკ-ოპერები კატეგორია:MCA Records-ის ალბომები კატეგორია:Track Records-ის ალბომები კატეგორია:ალბომები გლინ ჯოუნსის პროდიუსერობით კატეგორია:Polydor Records-ის ალბომები
რაზეზდა-მაკსიუტოვო
რაზეზდა-მაკსიუტოვო (Мәҡсүт разъезы; Деревня разъезда Максютово) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 20 ადამიანი. რაიონულ ცენტრ ბელებეიდან დაშორებულია 24 კილომეტრით. 2002 წლის აღწერის მიხედვით მოსახლეობის უმრავლესობას რუსები შეადგენენ (53 %).
სენკაკუს კუნძულები
სენკაკუს კუნძულები (尖閣諸島; Senkaku-shotō) ― დაუსახლებელ კუნძულთა ჯგუფი აღმოსავლეთ ჩინეთის ზღვაში. შედის იაპონიის დაქვემდებარებაში. კუნძულები ტაივანის ჩრდილო-აღმოსავლეთით, ჩინეთის აღმოსავლეთით, კუნძულ ოკინავის დასავლეთით და რიუკიუს კუნძულების სამხრეთ-დასავლეთ ბოლოდან ჩრდილოეთით მდებარეობს. კონტინენტურ ჩინეთში სენკაკუს კუნძულებს დიაოიუს კუნძულები ან დიაოიუ-დაო და მასთან დაკავშირებული კუნძულები ეწოდება (钓鱼岛及其附属岛屿), ხოლო ტაივანში ― დიაოიუტაის კუნძულები ან ტიაოიუტაის კუნძულები.
კუნძულები იაპონიასა და ჩინეთს და იაპონიასა და ტაივანს შორის სადავო ტერიტორიებს წარმოადგენს. XIV საუკუნეში კუნძულების აღმოჩენასა და მფლობელობაზე ჩინეთი აპელირებს, ხოლო იაპონია სენკაკუს კუნძულებზე მფლობელობას 1895 წლიდან ინარჩუნებდა მეორე მსოლფიო ომამდე. 1945-1972 წლებში კუნძულები აშშ-ის რიუკიუს კუნძულების სამოქალაქო ადმინისტრაციის დაქვემდებარებაში იყო, რის შემდეგაც კუნძულები იაპონიას დაუბრუნდა აშშ-სა და იაპონიას შორის ოკინავის დაბრუნების შეთანხმების საფუძველზე. 1968 წელს პოტენციული წყალქვეშა ნავთობის რეზერვების აღმოჩენამ კუნძულთა შესახებ სადავო ინტერესები კიდევ უფრო გააცხოველა. მიუხედავად ჩინეთსა და ტაივანს შორის კომპლექსური ურთიერთობებისა, ორივე მთავრობა თანხმდება, რომ სენკაკუს კუნძულები ტაივანის ნაწილია და ილანის ოლქს მიეკუთვნება. იაპონიის დაქვემდებარებაში სენკაკუს კუნძულები ქალაქ იშიგაკისა და ოკინავის პრეფექტურაში შედის. იაპონია კუნძულებზე ჩინეთისა და ტაივანის განცხადებებს არ ცნობს, თუმცა იშგაკის ადმინისტრაციას კუნძულების განვითარების ნებას არ აძლევს.
ისტორია
სენკაკუს კუნძულების შესახებ ჩინური ჩანაწერები XV საუკუნით თარიღდება, რომლებშიც კუნძულებს დიაოიუდ, მათ შორის წიგნებში: „მოგზაურობა კუდიან ქართან ერთად“ (1403) და „რიუკიუში იმპერატორის ელჩის ვიზიტის ჩანაწერები“ (1534). მინგის დინასტიის ჩინურ საიმპერიო რუკაზე კუნძულთა ჯგუფის ჩინური სახელწოდება დიაოიუ და მთავარი კუნძულის იაპონური სახელწოდება უოცური ითარგმნება, როგორც „თევზაობა“.
ისტორიულად ჩინელები დაუსახლებელ კუნძულებს სანავიგაციო მონიშვნებად იყენებდნენ რიუკიუს სამეფომდე მისაღწევად. „კონკრეტულ კუნძულებზე კომპასებს ასწორებდნენ, სანამ შემდეგი კუნძულისკენ გასწევდნენ“.
კუნძულთა პირველი აღწერილობა ევროპაში პირველად ისააკ ტიცინგის წიგნში გვხვდება, რომელიც 1796 წლით თარიღდება. ტიცინგის იაპონური წიგნების მცირე ბიბლიოთეკაში შედის „სამი ქვეყნის ილუსტრირებული აღწერა“. ეს ტექსტი 1785 წელს იაპონიაში დაიბეჭდა და მასში რიუკიუს სმაეფოა აღწერილი.
1945 წელს იაპონიის დანებების შემდეგ კუნძულები აშშ-ის დაქვემდებარებაში გადავიდა. 1969 წელს აშშ-ის აზიისა და შორეული აღმოსავლეთის ეკონომიკურმა კომისიამ სენკაკუს კუნძულების მახლობლად ნავთობისა და ბუნებრივი აირის პოტენციური რეზერვები გამოავლინა. 1971 წელს ოკინავის დაბრუნების შეთანხმება დაიდო და მომდევნო წელს კუნძულები იაპონიას დაუბრუნდა. 1972 წლიდანვე ჩინეთის სახალხო რესპუბლიკისა და ტაივანის მთავრობებმა ოფიციალურად დაიწყეს კუნძულების მფლობელობაზე პრეტენზიის განცხადება. 1972 წლიდან, როდესაც კუნძულები იაპონიას დაუბრუნდა, ტერიტორიები იშიგაკის დაქვემდებარებაში გადავიდა, თუმცა იაპონიის ცენტრალურმა მთავრობამ კუნძულთა გამოკვლევისა და განვითარების ნებართვა არ გასცა. 1978 წელს იაპონელებმა კუნძულ ოოცურიზე პირველი შურუქა აღმართეს.
2012 წლის 11 სექტემბერს იაპონიის მთავრობამ მინამი-კოჯიმას, კიტა-კოჯიმასა და უოცურის კუნძულების ნაციონალიზაცია მოახდინა. მთავრობამ კურიჰარას ოჯახს 2.05 მილიარდი იაპონური იენი გადაუხადა.
2014 წელს იაპონიამ კუნძულებზე შუქურა და იაპონური დროშების ნავსადგური ააშენა.
გეოგრაფია
კუნძულთა ჯგუფი ხუთი დაუსახლებელი კუნძულისა და სამი შიშველი კლდისგან შედგება. იაპონიის კაბინეტმა 39 დაუსახლებელი კუნძულის სახელი გამოაქვეყნა, ხოლო ინდოეთი 71 კუნძულის იდენტიფიცირებას ახდენს და სახელწოდებებსაც ურჩევს.
კუნძულები ტაივანის კუნძულ პენგძიადან აღმოსავლეთით 140 კმ-ითაა დაშორებული, იაპონიის კუნძულ იშიგაკის ჩრდილოეთით ― 170 კმ-ით, ტაივანის კუნძულ კიილუნგიდან ჩრდილო-აღმოსავლეთით ― 186 კმ-ით და ოკინავიდან დასავლეთით 410 კმ-ით დაშორებით მდებარეობს.
რესურსები ინტერნეტში
Cabinet Secretariat, Japan's Response Respecting Law and Order in the International Community / The Senkaku Islands
სქოლიო
კატეგორია:სენკაკუს კუნძულები კატეგორია:იაპონიის არქიპელაგები კატეგორია:წყნარი ოკეანის არქიპელაგები კატეგორია:სადავო კუნძულები კატეგორია:კაგოშიმის პრეფექტურის კუნძულები კატეგორია:ტაივანის კუნძულები კატეგორია:ჩინეთის ტერიტორიული დავები კატეგორია:იაპონიის ტერიტორიული დავები კატეგორია:ჩინეთის დაუსახლებელი კუნძულები კატეგორია:იაპონიის დაუსახლებელი კუნძულები
ფიჭვიანი (დუშეთის მუნიციპალიტეტი)
ფიჭვიანი — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ხეობის თემში. მდებარეობს ქართლის ქედის დასავლეთ კალთაზე, მდინარე წირდალისხევის ხეობაში. ზღვის დონიდან 1360 მ. დუშეთიდან 34 კმ.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
კატეგორია:ხეობის თემის ნასოფლარები
ძვ. წ. 873
— წლების რაოდენობა ქრისტესშობამდე.
გარდაიცვალნენ
*
პიუს IX
მინი|პიუს IX პიუს IX (Pius Nonus) ერისკაცობაში ჯოვანი მარია მასტაი-ფერეტი (Giovanni Maria Mastai-Ferretti; დ. 13 მაისი 1792, სინიგალია, იტალია – გ. 7 თებერვალი 1878, რომი, იტალია) — რომის პაპი 1846-1878 წწ. კარდინალი 1840 წლიდან. 1848 წელს გამოაქვეყნა „მოწოდება“, რომელშიც დაგმო იტალიელთა ეროვნული ომი ავსტრიის წინააღმდეგ. ეს იქცა საწყისად კონტრრევოლუციური შეტევისა მთელ იტალიაში. 1848 წელს რომი აჯანყდა, პაპი გაიქცა, დაბრუნდა რომის რესპუბლიკის დამხობის შემდეგ (1849 წ.) და რეაქციული პოლიტიკის გატარებას შეუდგა. 1870 წელს აღიარა „პაპის შეუცდომლობის“ დოგმა. მისი პონტიფიკატის დროს აღდგა კათოლიკური საეპისკოპოსოები ინგლისსა (1850 წ.) და ნიდერლანდებში (1853 წ.) გაერთიანებული იტალიის სამეფოს დედაქალაქად რომის გამოცხადების შემდეგ იგი ვატიკანში ჩაიკეტა და თავი „ვატიკანის ტყვედ“ გამოაცხადა.
ლიტერატურა
კატეგორია:რომის პაპები კატეგორია:დაბადებული 1792 კატეგორია:გარდაცვლილი 1878 კატეგორია:დაბადებული 13 მაისი კატეგორია:გარდაცვლილი 7 თებერვალი კატეგორია:ეპილეფსიით გარდაცვლილები
რძიანა (მრავალმნიშვნელოვანი)
რძიანა შეიძლება აღნიშნავდეს:
სანტიაგუ-დუ-კასენი
სანტიაგუ-დუ-კასენი (Santiago do Cacém) — ქალაქი პორტუგალიაში. მისი მოსახლეობა 2011 წლის აღწერით შეადგენდა 29 749 კაცს.
რესურსები ინტერნეტში
კატეგორია:პორტუგალიის ქალაქები
ბარბასა
ბარბასა (ოფიციალურად ბარბასის მუნიციპალიტეტი; Bayan ng Barbaza) ― მეოთხე კლასის მუნიციპალიტეტი ანტიკეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 23 359 ადამიანს შეადგენს. მოიცავს 39 ბარანგაის.
სქოლიო
კატეგორია:ანტიკეს მუნიციპალიტეტები
რცხილა
რცხილა (Carpinus) — მერქნიან მცენარეთა გვარი არყისებრთა ოჯახისა. ზაფხულმწვანე ხეები ან მაღალი ბუჩქებია, რუხი ფერის გლუვი და ოდნავ დამსკდარი ქერქი აქვს. ფოთოლი მარტივია, და ორმაგხერკბილა. ერთსქესიანი და ერთსახლიანი ყვავილები შეკრებილია დაკიდულ მჭადა ყვავილებად. ნაყოფი ერთბუდიანი და ერთთესლიანი კაკლუჭაა.
50-მდე სახეობა გავრცელებულია უმთავრესად აღმოსავლეთ აზიაში, ევროპასა და ჩრდილოეთ ამერიკაში. საქართველოში იზრდება 2 სახეობა — კავკასიური რცხილა და ჯაგრცხილა. გარდა ამ 2 აბორიგენული სახეობისა, ინტროდუცირებულია 2 სახეობაც.
კავკასიური რცხილა და კგრცხილა მთელ საქართველოში გავრცელებული, მთის შუა, ზოგან ზემო სარტყლამდე. რცხილა ჩრდილის ამტანი, სითბოს მოყვარული და მეზოფილური მცენარეა. ყინვა არ აზიანებს. ნიადაგის მიმართ მომთხოვნია, თუმცა ზოგიერთი სახეობა (ჯაგრცხილა) მშრალ და ხრიოკ მთის კალთებზეც ხარობს. ქმნის როგორც წმინდა, ისე შერეულ კორომებსაც წაბლთან, მუხასთან (მთის ქვედა სარტყელში) და წიფელთან (შუა და ზედა სარტყელში) ერთად.
ყვავილობს ფოთლის გამოტანისთანავე. ნაყოფმსხმოიარობს 20 წლიდან. მრავლდება თესლით და ძირკვის ამონაყარით. მერქანს იყენებენ მუსიკალური საკრევებისათვის, მანქანათმშენებლობაში. რცხილა კარგად იტანს კრეჭას.
ლიტერატურა
*
Anoplolepis macgregori
Anoplolepis macgregori — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anoplolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:Anoplolepis
გერჰარდ რიხტერი
გერჰარდ რიხტერი (Gerhard Richter; დ. 9 თებერვალი, 1932, დრეზდენი) — გერმანელი მხატვარი.
სამხატვრო განათლება მიიღო დრეზდენის ხელოვნებათა აკადემიაში (1951). მისი მასწავლებლები იყვნენ კარლ ფონ აპენი, ულრიხ ლომარი და უილ გროჰმანი. კარიერის ამ ადრეულ პერიოდში აქვს მას შექმნილი მიურალი „ზიარება პიკასოსთან“ (1955), როგორც აკადემიის საბაკალავრო ნაშრომი. მას მოჰყვა მეორე მიურალი გერმანიის ჰიგიენის მუზეუმისთვის სახელწოდებით „ლებენსფროიდე“ (სიცოცხლის სიხარული), როგორც სადიპლომო ნაშრომი.
ორივე ნაშრომი საღებავით დაფარეს იდეოლოგიური მოსაზრებით, მას შემდეგ რაც რიხტერი აღმოსავლეთიდან დასავლეთ გერმანიაში გაიქცა (2 თვეში ბერლინის კედლის აღმართვიდან); გერმანიის გაერთიანების შემდეგ კედლის ნახატი „ლებენსფროიდე“ შემთხვევით აღმოაჩინეს მუზეუმის კიბის უჯრედის ერთ-ერთ კედელზე.
1957-61 წლებში რიხტერი მთავარ შეგირდად მუშაობს აკადემიაში და გდრ-ის მთავრობის დავალებებს ასრულებდა. ამ პერიოდში ის ინტენსიურად მუშაობდა მიურალზე „არბაიტერკამპფ“ (მუშის ბრძოლა), ზეთის ტილოებზე (მათ შორის აღმოსავლეთ გერმანელი მსახიობი ანგელიკა დომროსისა და რიხტერის პირველი მეუღლის პორტრეტებზე), რამდენიმე ავტოპორტრეტსა და დრეზდენის პანორამაზე სახელწოდებით „შტადტბილდ“ (ქალაქის პანორამა, 1956). რიხტერი მოწვეული პროფესორი იყო სახვითი ხელოვნების უმაღლეს სკოლაში, ჰამბურგი, და ნოვა სკოტიას ხელოვნებისა და დიზაინის კოლეჯში რამდენიმე წელი, სანამ დიუსელდორფის ხელოვნების აკადემიის პროფესორი გახდებოდა 1971 წელს. 1983 წელს რიხტერი კელნში გადადის, სადაც ის დღემდე ცხოვრობს.
რესურსები ინტერნეტში
კატეგორია:გერმანელი მხატვრები კატეგორია:დაბადებული 1932 კატეგორია:პოსტმოდერნისტი მხატვრები
ზეინა აქარი
ზეინა აქარი (არაბ. زينة عكر)— ლიბანის სახელმწიფო მოღვაწე, ვიცე პრემიერი და თავდაცვის მინისტრი 2020 წლის 21 იანვრიდან.
ადრეული წლები და განათლება
ზეინა აქარი დაიბადა კორეში—ჩრდილოეთ ლიბანის გუბერნიაში 1975 წელს. დაამთავრა ბეირუთის ამერიკული უნივერსიტეტი. მიღებული აქვს სოციალურ მეცნიერებათა ხარისხი. 1998 წელს მან და მისმა მეუღლემ დააარსეს სოციალური და კულტურული განვითარების ასოციაცია (INMA), არასამთავრობო ორგანიზაცია, რომელის საქმიანობა უკავშირდება  საგანმანათლებლო  სამედიცინო და ეკონომიკურ მომსახურებას კეფრაიასა და ლიბანში. ზეინა აქარი იყო აღმასრულებელი დირექტორი  მისი მეუღლის მიერ დაფუძნებული კვლევითი და საკონსულტაციო ფირმისა Information International.
2020 წლის 21 იანვარს ზეინა აქარი დაინიშნა თავდაცვის მინისტრად და ვიცე პრემიერად. იგი  ექვსი ქალიდან ერთ – ერთია, რომელიც შევიდა ახალი მთავრობის ოცკაციანი კაბინეტის შემადგენლობაში პრემიერ მინისტრ ჰასან დიაბის ხელმძღვანელობით. ზეინა აქარი ქვეყნის პირველი  თავდაცვის მინისტრი ქალია და პირველი თავდაცვის მინისტრი  ქალი არაბულ სამყაროში. ლიბანის  სამთავრობო კაბინეტში ექვსი ქალის დანიშვნას  იუმორით და უკმაყოფილებით შეხვდნენ. ამასთან,  მდგომარეობა შეიცვალა  შემდეგ ეტაპზე, როდესაც ზეინა აქარმა გამოავლინა გამორჩეული მენეჯერული და ორგანიზაციული  უნარები.
2020 წლის 23 იანვარს ფიცის დადების ცერემონიალზე აკარმა ისაუბრა ხალხის მიერ პროტესტის გამოხატვის უფლებებსა და  მთავრობაზე ზეწოლაზე, ასევე მთავრობის პასუხისმგებლობაზე, რომ იმოქმედოს ხალხის საუკეთესო ინტერესებისთვის. მისი თქმით, მისი მთავარი პრიორიტეტი კორუფციასთან ბრძოლაა.
2020 წლის 4 აგვისტოს ბეირუთის პორტში მომხდარი დამანგრეველი  აფეთქების გამო, ზეინა აქარი იძულებული გახდა 10 აგვისტოს თანამდებობა დაეტოვებინა საპროტესტო აქციების ფონზე. მოსახლეობა მთავრობას დაუდევრობასა და არაეფექტურ მმართველობაში ადანაშაულებდა. ზეინა აქარის გადაყენებას მოჰყვა პრემიერ მინისტრის ჰასან დიაბისა და მისი მთავრობის გადადგომა. ჰასან დიაბის თქმით, ბეირუთში მომხდარი აფეთქება და ქვეყანაში მიმდინარე საპროტესტო აქციები  საყოველთაო კორუფციის შედეგი იყო. პრეზიდენტმა მიშელ აუნმა განაცხადა, რომ გამოძიება გამჭვირვალე იქნებოდა და ყველა პასუხისმგებელი პირი დაისჯებოდა. მთავრობამ გააგრძელა მოვალეობების შესრულება ახალი მთავრობის ჩამოყალიბებამდე.
პარტიულობა
წევრია პარტიის — „თავისუფალი პატრიოტული მოძრაობა“ (დამფუძნებელი ლიბანის ახლანდელი პრეზიდენტი მიშელ აუნი)
რელიგია
მართლმადიდებელი ქრისტიანი.